บ.อีสวอเตอร์ เตรียมรุกจัดการน้ำภาคตอ.ป้อนอุตสาหกรรม
ประชาไท - 28 มิ.ย. 48คณะรัฐมนตรีเห็นชอบการวางแผนจัดการน้ำภาคตะวันออก เพื่อลดปัญหาการขาดแคลนน้ำในภาคอุตสาหกรรม พินิจ ระบุ ให้บริษัทอีสวอเตอร์ จัดการดึงทรัพยากรน้ำจาก แม่น้ำระยอง ป้อน นิคมอุตสาหกรรมอีสเทิร์นซีบอร์ด เพื่อลดวิกฤติขาดน้ำ ณ ปัจจุบัน นายพินิจ จารุสมบัติ รองนายกรัฐมนตรี กล่าวภายหลังการประชุม ครม. ที่ทำเนียบรัฐบาลวันนี้(28 มิ.ย.) ว่า จะให้บริษัทอีสวอเตอร์ สำรวจแหล่งน้ำเพื่อนำมาจัดการบรรเทาปัญหาการขาดแคลนน้ำ ใน นิคมอุตสาหกรรม ของอีสเทิร์นซีบอร์ด โดยทางบริษัทระบุว่า ได้แหล่งน้ำบริเวณใกล้เคียง คือ แม่น้ำระยอง และจะดำเนินการให้แล้วเสร็จใน 45 วัน จากที่เคยระบุเวลาเดิมไว้ 60 วัน ทั้งนี้นายพินิจ ยืนยันว่าจะได้น้ำเพิ่มอีก 100000 ลูกบาศก์เมตรต่อวันทันที และมีการเสริมท่อจากอ่างเก็บน้ำบางพระ อีก 3 กิโลเมตร จะทำให้ได้น้ำเพิ่มอีก 20000 ลูกบาศก์เมตรต่อวัน นอกจากนี้ บริษัทอีสวอเตอร์ ยังจะมีการจัดการน้ำ ในโครงการ บางประกง บางพระ โดยระบุว่าจะทำให้แล้วเสร็จภายใน 365 วัน จากเดิมที่ระบุไว้ 700 วัน เพื่อแก้ปัญหาขาดแคนน้ำเป็นการเร่งด่วนเพราะเกรงกระทบต่อภาคอุตสาหกรรมในภาพรวม สำหรับการแก้ปัญหาการขาดแคลนน้ำในนิคมอุตสาหกรรมอีสเทิร์นซีบอร์ดเป็นการเฉพาะหน้า นายพินิจ ระบุว่า ในที่ประชุมครม. มีมติเห็นชอบตามที่ กระทรวงทรัพยากรและสิ่งแวดล้อม เสนอ ให้มีการขุดบ่อบาดาน 160 บ่อ ภายใน 30 วัน โดยจะได้น้ำประมาณ 180000 คิว ในงบประมาณ 428000000 บาท หากไม่พอจะขุดบ่อบาดาลเฟสสองเพิ่ม ซึ่งต้องเตรียมสำรวจไว้ นอกจากนี้ ครม.ยังเห็นชอบในแผนที่ของกระทรวงเกษตรและสหกรณ์ ด้วย ที่ให้มีการทำโครงการระบบผันน้ำจากอ่างเก็บน้ำคลองใหญ่ไปอ่างเก็บน้ำหนองปลาไหล จังหวัดระยอง เพื่อแก้ไขปัญหาน้ำในระยะสั้น ด้วยการทำอุโมงค์ผันน้ำ เพื่อผันน้ำอย่างน้อยปีละ 8000000 ลูกบาศก์เมตร ให้เสร็จภายใน 90 วัน ในงบประมาณ 150933000 บาท ต่อมา นส.ศันสนีย์ นาคพงศ์ รองโฆษกประจำสำนักนายกรัฐมนตรี กล่าวแถลงสรุปผลการประชุม ครม.ถึงโครงการจัดการน้ำในระยะยาว ว่า ครม.มีมติเห็นชอบในหลักการ โครงการที่จัดการน้ำแบบบูรณาการทั่วประเทศ ให้มีน้ำใช้อุปโภคเพียงพอเพียงพอภายใน พศ .2550 - 2551 โดยมอบหมายให้กระทรวงทรัพยากรฯ เป็นผู้ดูแล และใช้เงินงบประมาณในปีงบประมาณ 2549 - 2551 ทั้งสิ้น 33260000000 บาท ส่วนกรณีเร่งด่วนในปีนี้ ที่ประชุม ครม.มีมติให้กระทรวงทรัพยากรฯใช้งบกลางปีงบประมาณ 2548 จำนวน 366000000 บาท เพื่อ ดำเนินการเจาะบ่อบาดาล 1500 บ่อ 
ประชาไท - 28 มิ.ย. 48 คณะรัฐมนตรีเห็นชอบการวางแผนจัดการน้ำภาคตะวันออก เพื่อลดปัญหาการขาดแคลนน้ำในภาคอุตสาหกรรม พินิจ ระบุ ให้บริษัทอีสวอเตอร์ จัดการดึงทรัพยากรน้ำจาก แม่น้ำระยอง ป้อน